**Добри практики в страната и в чужбина**

В 21. век темата за намаляването на генерирането на отпадъци е изключително релевантна в световен мащаб. Ако не се намали процентът на генерираните отпадъци рискуваме довеждането до необратими последствия за икономиката, за начините ни на живот, за околната среда и за Земята като цяло.

За щастие тази промяна вече е започната, благодарение на множество различни инициативи и добри практики, които целят опазването на невъзобновяемите ни земни ресурси без да променят сегашното ни качество на живот.

**Подмяната на еднократни продукти с такива за многократна употреба**

Както най-вероятно знаете, отскоро много големи страни като Съединените щати, Англия, Франция и други са започнали битката с намаляването на генерирането на отпадъци, започвайки с един от най-големите замърсители в природата и по океаните – еднократните пластмасови продукти, или по-специфично пластмасовите сламки, бъркалки, прибори и клечки за уши.

В Англия се предполага се че 4.7 милиарда пластмасови сламки, 316 милиона бъркалки и 1.8 милиарда клечки за уши се използват ежегодно. (<https://www.itv.com/news/2020-09-30/ban-on-plastic-straws-stirrers-and-cotton-buds-comes-into-force>)

От другата страна на океана, в Щатите се предполага че сламките са едни от 10-те най-големи пластмасови морски замърсители в света. (<https://www.ourlaststraw.org/facts-figures>)

Поради тези причини много от тези страни вече забраняват на бизнеса да предлага подобни продукти, насърчавайки използването на продукти за многократна употреба, например от метал, или такива, направени от алтернативни (биоразградими) материали, като хартия или картон.

В България тази добра практика на подменяне на продукти за еднократна употреба също е в ефект на много различни места. Един пример, въведен в детските градини на територията на община Варна, е цялостната подмяна на пластмасови чаши за вода и други напитки с метални чаши за многократна употреба. Изчислено е, че с въвеждането на тази позитивна промяна е предотвратено генерирането на близо 2 милиона броя пластмасови чаши, или 7 тона пластмасови отпадъци. ([Детските градини в община Варна замениха пластмасовите чаши с метални (ngobg.info)](https://www.ngobg.info/bg/news/116618-%D0%B4%D0%B5%D1%82%D1%81%D0%BA%D0%B8%D1%82%D0%B5-%D0%B3%D1%80%D0%B0%D0%B4%D0%B8%D0%BD%D0%B8-%D0%B2-%D0%BE%D0%B1%D1%89%D0%B8%D0%BD%D0%B0-%D0%B2%D0%B0%D1%80%D0%BD%D0%B0-%D0%B7%D0%B0%D0%BC%D0%B5%D0%BD%D0%B8%D1%85%D0%B0-%D0%BF%D0%BB%D0%B0%D1%81%D1%82%D0%BC%D0%B0%D1%81%D0%BE%D0%B2%D0%B8%D1%82%D0%B5-%D1%87%D0%B0%D1%88%D0%B8-%D1%81.html))

**Компостиране на биоразградими битови отпадъци**

В световен мащаб, както и в България, биоразградимите битови отпадъци (БрБО) от домовете представляват голяма част от ежедневно генерираните отпадъци. Те стандартно биват депонирани в сметища, които предотвратяват естественото разлагане на тези материали и превръщането им във полезни за природата вещества.

Компостирането притежава хилядолетна история, чрез която естественият процес на разлагане тези биоразградими отпадъци се ускорява и превръща отпадъците в хумусна почва.

За съжаление, миграцията на хора към градовете намалява възможността за компостиране на техните отпадъци поради липса на място, възможност и знания за как се компостира.

За да се справи с този проблем, графство Лестършир, Англия организира Клуб за домашно компостиране с цел да популяризира компостирането по домовете, като предлага нужните за целта потребности, знания и помощ.

От друга страна, посред гъстите градски условия на Съединените щати, някои от най-големите градове, като Сан Франсиско, Портланд и Боулдър, предлагат услуга за събиране на БрБО от домовете, при което те поемат ангажимента да компостират.

**Подход „Нулеви отпадъци“**

Според дефиницията на Международния алианс за нулеви отпадъци (ZWIA), подходът *„Нулеви отпадъци“* описва опазването на всички ресурси чрез отговорно производство, потребление, повторна употреба и възстановяване на продукти, опаковки и материали без изгаряне и без изпускания в земята, водата или въздуха, които застрашават околната среда или човешкото здраве.

През 2018 година община Свиленград стана първата община в България възприела подхода „Нулеви отпадъци“, за да се придвижи към кръгова икономика.

Действията на общината включват създаването на система за събиране на рециклируеми материали от врата до врата, инициатива за събиране на рециклируеми отпадъци от търговски предприятия и създаването на мрежа от събирателни пунктове за батерии.

Резултатите от промените и действията на общината бяха отбелязани на местно и на световно равнище, печелейки множество „зелени“ награди, две от които са наградите „Най-зелена община“ на ЕКОПАК и „Екообщина“ на Френския институт в България.